pythainlp/thai-financial-dataset huggingface dataset:
ส่วนที่ 1: ข้อมูลสรุป (Executive Summary)

บริษัท วินโคสท์ อินดัสเทรียล พาร์ค จำกัด (มหาชน) เดิมชื่อ บริษัท เคพโทรนิค
อินเตอร์เนชั่นแนล (ประเทศไทย) จำกัด (มหาชน) มีทุนจดทะเบียน 20,156.39 ล้านบาท
และมีทุนที่ออกจำหน่ายและชำระเต็มมูลค่าแล้ว 14,009.37 ล้านบาท
เดิมประกอบธุรกิจผลิตและส่งออกจอภาพคอมพิวเตอร์ จอภาพ LCD TV
ภายใต้เครื่องหมายการค้าของลูกค้า (OEM – Original Equipment Manufacturing) ในปี
2544 บริษัทได้รับแจ้งจากลูกค้ารายใหญ่ถึงการเลิกจ้างผลิตจอภาพไตรนิตรอน
เนื่องจากลูกค้าตัดสินใจยกเลิกการขายจอภาพขนาดเล็กถึงขนาดกลางที่บริษัทได้ทำการผลิตให้กับลูกค้า
ซึ่งจอภาพไตรนิตรอนถือเป็นแหล่งรายได้ที่สำคัญของบริษัท
โดยถึงแม้ว่าบริษัทจะพยายามพัฒนาผลิตภัณฑ์อื่นขึ้นมาทดแทนแต่ก็ยังคงประสบผลขาดทุน โดยในปี
2545 และปี 2546 บริษัทมีผลขาดทุนสุทธิ 769.71 ล้านบาท และ 160.58 ล้านบาทตามลำดับ

ในปี 2546 เนื่องจากความต้องการของตลาดไม่เพียงพอเป็นผลให้บริษัทหยุดดำเนินธุรกิจ
และได้ลดจำนวนพนักงานเป็นจำนวนมาก
ดังนั้นคณะกรรมการของบริษัทจึงได้อนุมัติการขายเครื่องจักรและสินค้าคงเหลือบางส่วน ในวันที่ 27
พฤศจิกายน 2546
ตลาดหลักทรัพย์แห่งประเทศไทยได้จัดให้บริษัทเข้าอยู่ในกลุ่มบริษัทที่อยู่ระหว่างการฟื้นฟูกิจการ
และระงับการซื้อขายหลักทรัพย์ของบริษัทจนถึงปัจจุบัน

ในเดือนพฤษภาคม 2547 บริษัทได้มีการเปลี่ยนแปลงกลุ่มผู้ถือหุ้น กรรมการ และผู้บริหาร
โดยผู้ถือหุ้นใหญ่ของบริษัทประกอบด้วย 2 กลุ่มคือ กลุ่มตระกูลวงศ์สวัสดิ์ และกลุ่มนายสุรสิทธ์
ติยะวัชรพงศ์ และนายวิสาล นีรนาทโกมล ซึ่งถือหุ้นในบริษัทรวมกันเป็นจำนวนประมาณ
874,367,536 หุ้น (ร้อยละ 62.41) และ 278,424,640 หุ้น (ร้อยละ 19.87) ตามลำดับ
ภายใต้การบริหารของผู้บริหารชุดใหม่ดังกล่าว บริษัทได้เริ่มดำเนินตามแผนการดำเนินงาน
และรายงานความคืบหน้าต่อตลาดหลักทรัพย์แห่งประเทศไทย ที่ได้ประกาศไปเมื่อวันที่ 22 พฤษภาคม
และ 19 ตุลาคม 2547 นั่นคือธุรกิจรับจ้างประกอบรถโกคาร์ทและจักรยาน ให้กับกลุ่มบริษัท แอล
เอ ไบซิเคิ้ล (ประเทศไทย) จำกัด แทนการรับจ้างผลิตจอภาพ LCDs
ซึ่งบริษัทได้หยุดการผลิตไปในปี 2546 จากการดำเนินการตามแผนธุรกิจใหม่ดังกล่าว
ทำให้บริษัทมีผลกำไรสุทธิในไตรมาสที่ 4 ปี 2547 เท่ากับ 8.25 ล้านบาท
และเป็นผลให้บริษัทมีผลขาดทุนสุทธิลงลงเหลือ 103.73 ล้านบาทในปี 2547

นอกจากธุรกิจการรับจ้างประกอบรถโกคาร์ท และจักรยานแล้ว
บริษัทยังมีโครงการในอนาคตที่จะดำเนินธุรกิจขาย หรือให้เช่าพื้นที่ในเขตปลอดอากร
ซึ่งอยู่ในระหว่างขั้นตอนการขออนุมัติจากกรมศุลกากร ในการดำเนินโครงการธุรกิจขาย
และให้เช่าพื้นที่ในเขตปลอดอากร
7.  ข้อพิพาททางกฎหมาย

  ณ วันที่ 27 เมษายน 2547 บริษัทถูกกรมสรรพากรประเมินภาษีมูลค่าเพิ่ม และภาษีหัก ณ ที่จ่าย
  ตามมาตรา 70 แห่งประมวลรัษฎากรดังนี้

-   ตามหนังสือเลขที่ 04/05240040/05/00001 แจ้งประเมินภาษีมูลค่าเพิ่มจำนวน
    35,204,756.70 บาท เงินเพิ่มจำนวน14,785,997.81 บาท และเบี้ยปรับจำนวน
    36,298,877.08 บาท

-   ตามหนังสือเลขที่ ก 04/05240040/02/00005, 00006 และ 00007 แจ้งประเมินภาษีหัก
    ณ ที่จ่ายตามมาตรา 70 แห่งประมวลรัษฎากรจำนวน 30,389,824.81 บาท
    และเงินเพิ่มจำนวน 10,712,595.77 บาท และเมื่อวันที่
    7 มิถุนายน 2547 บริษัทได้ยื่นเสียภาษีหัก ณ ที่จ่ายบางส่วนจำนวน 26,956,280.43 บาท

  เมื่อวันที่ 27 และ 28 พฤษภาคม 2547
  บริษัทได้ยื่นอุทธรณ์คัดค้านการประเมินภาษีมูลค่าเพิ่มและภาษีหัก ณ ที่จ่าย
  ตามลำดับและผลของการอุทธรณ์ยังไม่สิ้นสุด
  อย่างไรก็ตามผู้ถือหุ้นเดิมได้ตกลงที่จะรับผิดชอบในหนี้สินที่อาจจะเกิดขึ้นจากเหตุการณ์ที่เกิดขึ้นก่อนการขายหุ้นให้กับผู้ถือหุ้นรายใหม่
  ดังนั้นผู้ถือหุ้นเดิม (บริษัท แกรนด์ โฮลดิ้งส์ ลิมิเต็ด จำกัด) ได้ให้ ธนาคาร ฮ่องกงและเซี่ยงไฮ้
  แบงกิ้ง คอร์ปอเรชั่น จำกัด ออกหนังสือสัญญาค้ำประกันบริษัท ต่อกรมสรรพากรจำนวน
  124,288,075.01 บาท
  (ซึ่งเป็นไปตามข้อตกลงของผู้ถือหุ้นเดิมที่ตกลงรับผิดชอบภาระภาษีทั้งหมดที่เกิดขึ้นก่อนวันที่
  31 พฤษภาคม 2547)
เอกสารแนบ 2

- ไม่มี-
1. ปัจจัยความเสี่ยง

  1.1 ความเสี่ยงในการพึ่งพาธุรกิจจากลูกค้ารายเดียว

  บริษัทเริ่มดำเนินธุรกิจใหม่ในไตรมาสที่ 4 ปี 2547 นั่นคือการรับจ้างประกอบรถโกคาร์ท
  และจักรยาน ให้กับบริษัทในกลุ่มบริษัท แอล เอ ไบซิเคิ้ล จำกัด
  โดยการที่บริษัทได้รับคำสั่งว่าจ้างประกอบรถนั้น
  เมื่อบริษัทผู้ว่าจ้างมีการผลิตรถจักรยานจำนวนมาก
  ซึ่งทำให้บริษัทผู้ว่าจ้างทำการประกอบไม่ทันกับการผลิต
  ดังนั้นความเสี่ยงโดยตรงต่อบริษัทจะเกิดเมื่อผู้ว่าจ้างเพิ่มสายการประกอบและทำการประกอบรถจักรยานเอง
  อย่างไรก็ดีการที่ผู้ว่าจ้างประกอบ/ผู้ผลิต
  ว่าจ้างผู้อื่นในการประกอบจะเป็นประโยชน์กับผู้ผลิตเองเนื่องจากผู้ผลิตจะไม่ต้องแบกรับภาระความไม่แน่นอนของตลาด
  แต่อย่างไรก็ดีจากภาวะอุตสาหกรรมรถจักรยานปัจจุบัน และอนาคต
  บริษัทมองว่าอุตสาหกรรมนี้ยังคงอยู่ในช่วงขาขึ้น เนื่องจากความตื่นตัวของผู้บริโภคในด้านสุขภาพ
  (health consciousness) มีมากขึ้น
  ดังนั้นความเสี่ยงในด้านนี้ไม่น่ามีผลกระทบกับธุรกิจของบริษัทอย่างมีนัยสำคัญ

  1.2 ความเสี่ยงในการมีผู้ถือหุ้นรายใหญ่ (มากกว่าร้อยละ 75)

  ผู้ถือหุ้นรายใหญ่ของบริษัท คือ กลุ่มตระกูลวงสวัสดิ์ และกลุ่มนายสุรสิทธิ์ ติยะวัชรพงศ์กับนายวิสาล
  นีรนาทโกมล ถือหุ้นในบริษัทรวมกันเป็นจำนวน 1,153,168,301 หุ้น หรือคิดเป็นอัตราร้อยละ
  82 ของหุ้นที่จำหน่ายได้แล้วทั้งหมดของบริษัท ซึ่งสัดส่วนการถือหุ้นที่มากกว่าร้อยละ 75
  ทำให้ผู้ถือหุ้นรายใหญ่ดังกล่าวมีอำนาจในการควบคุมบริษัท
  ในเรื่องที่ต้องได้รับอนุมัติจากที่ประชุมผู้ถือหุ้น
  ดังนั้นผู้ถือหุ้นรายย่อยของบริษัทจึงมีความเสี่ยงจากการไม่สามารถรวบรวมคะแนนเสียงเพื่อถ่วงดุลเรื่องที่ผู้ถือหุ้นรายใหญ่เสนอให้ที่ประชุมผู้ถือหุ้นพิจารณา
  เว้นแต่เป็นกรณีที่ผู้ถือหุ้นรายใหญ่มีส่วนได้เสียและไม่มีสิทธิออกเสียงลงคะแนน
  หรือเป็นกรณีที่หลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์
  หรือตลาดหลักทรัพย์แห่งประเทศไทยกำหนด ให้ผู้ถือหุ้นรายย่อยสามารถใช้สิทธิคัดค้านได้
  หากแต่มองในแง่ของการบริหารจัดการ การมีเสียงของผู้ถือหุ้นรายใหญ่
  จะทำให้บริษัทมีความคล่องตัวในการบริหารจัดการในเรื่องที่ต้องใช้เวลาในการตัดสินใจอย่างรวดเร็ว

1.3 ความเสี่ยงในการพึ่งพาธุรกิจ/ผลิตภัณฑ์หลักประเภทเดียว

  ในปี 2547 บริษัทมีการดำเนินธุรกิจเพียงอย่างเดียวหลังจากที่ได้หยุดการผลิตจอภาพ LCDs ไป
  คือการรับจ้างประกอบรถโกคาร์ทและจักรยาน
  ซึ่งจากการที่บริษัทมีรายได้จากธุรกิจหลักเพียงอย่างเดียว ทำให้บริษัทมีความเสี่ยงค่อนข้างมาก
  ดังนั้นบริษัทจึงมีการลดความเสี่ยงในจุดนี้ โดยการหาธุรกิจใหม่มาเสริม ซึ่งได้แก่ ธุรกิจการขาย
  หรือให้เช่าพื้นที่ในเขตปลอดอากร
  บริษัทมองว่าธุรกิจใหม่ที่จะนำเข้ามาเสริมนี้จะทำให้บริษัทมีรายได้ค่อนข้างแน่นอน
  และลดความเสี่ยงจากการพึ่งพาธุรกิจหลักอย่างเดียวลงได้
  โดยบริษัทคาดว่าจะเริ่มรับรู้รายได้จากธุรกิจขายหรือให้เช่าพื้นที่ในเขตปลอดอากรนี้ได้ในไตรมาสที่
  2 ปี 2548 ซึ่งขณะนี้บริษัทได้รับการสนับสนุนโครงการจัดตั้งชุมชนอุตสาหกรรมแล้ว
  และอยู่ระหว่างการ
  ขออนุมัติจากกรมศุลกากรในการดำเนินโครงการธุรกิจขายและให้เช่าพื้นที่ในเขตปลอดอากร
6. โครงการในอนาคต

  6.1 ธุรกิจเขตปลอดอากร

  หลังจากได้รับอนุมัติแผนการดำเนินงานจากการประชุมสามัญผู้ถือหุ้นครั้งที่ 2/2547
  ให้บริษัทสามารถดำเนินธุรกิจหลักเพิ่มเป็นการขายหรือให้เช่าพื้นที่ในเขตปลอดอากร
  ซึ่งในขณะนี้ทางบริษัทกำลังดำเนินการขออนุมัติการจัดตั้งเขตปลอดอากรจากกรมศุลกากร
  โดยบริษัทจะประกอบธุรกิจให้เช่าพื้นที่ อาคารโรงงาน ในพื้นที่เขตปลอดอากร ประมาณ
  56-2-20 ไร่ ซึ่งตั้งอยู่บริเวณติดถนนบางนา-ตราด กม. 51.7
  แก่กิจการที่เกี่ยวข้องกับการส่งออกและเป็นประโยชน์ต่อเศรษฐกิจของประเทศ
  ซึ่งได้แก่กิจการที่ประกอบธุรกิจดังต่อไปนี้

1)  ประกอบและผลิตรถจักรยานยนต์และชิ้นส่วนอุปกรณ์

2)  ประกอบและผลิตเครื่องยนต์และเครื่องจักรกลเพื่อการเกษตรและชิ้นส่วนอุปกรณ์

3)  ประกอบและผลิตยานยนต์ เครื่องยนต์ และชิ้นส่วนอุปกรณ์

4)  ประกอบและผลิตเครื่องยนต์ เครื่องจักร เพื่อลดการใช้พลังงานน้ำมัน อาทิ เครื่องกำเนิด
    ไฟฟ้า เซลล์และเครื่องกำเนิดไฟฟ้าพลังงานแสงอาทิตย์ และชิ้นส่วนอุปกรณ์

5)  ประกอบและผลิตวัสดุ อุปกรณ์ และเครื่องมือก่อสร้าง คุณภาพสูง ด้วยเทคโนโลยีทันสมัย

6)  ประกอบและผลิตเครื่องมือและอุปกรณ์ทางการแพทย์และสาธารณสุข

7)  ประกอบและผลิตพาหนะเพื่อลดการบริโภคน้ำมันและของเล่นคุณภาพสูงอาทิ จักรยาน
    สกูตเตอร์ไฟฟ้า จักรยานโกคาร์ท โกคาร์ทแบบใช้เครื่องยนต์ รวมถึง
    Multi-Purpose-Vehicles (MPV)

8)  ประกอบและผลิตเครื่องมือ เครื่องจักรกล และอุปกรณ์ชนิดพิเศษ ด้วยเทคโนโลยีทันสมัย

9)  ประกอบและผลิตชิ้นส่วนอิเลคโทรนิคส์ เครื่องใช้ไฟฟ้า และอุปกรณ์

10) ประกอบและผลิตเครื่องประดับและอัญมณี

11) การบริการด้านการกระจายสินค้า คลังสินค้า

12) การแสดงสินค้าหรือนิทรรศการและการประชุมระหว่างประเทศ

13) การให้บริการ งานซ่อม งานด้านวิศวกรรม การตรวจสอบ
    วิเคราะห์และรับรองคุณภาพของผลิตภัณฑ์

  อุตสาหกรรม หรือผลผลิตทางเกษตรกรรม

  หากทุกอย่างเป็นไปตามแผนการดำเนินงาน บริษัทจะมีรายได้จากธุรกิจการให้เช่าพื้นที่
  อาคารและโรงงานในเขตปลอดอากรเป็นรายได้หลัก ซึ่งจะเริ่มรับรู้ในไตรมาสที่ 2 ปี 2548
  โดยบริษัทกำหนดค่าเช่าเฉลี่ยประมาณ 160 บาทต่อตารางเมตร
  โดยสัญญาเช่ากับลูกค้าแต่ละรายจะมีอายุตั้งแต่ 3 ปีขึ้นไป
  โดยที่ดินที่ใช้ทำพื้นที่ขายหรือให้เช่าในช่วงแรกนั้นเป็นที่ดินเดิมของบริษัท ซึ่งได้แก่ อาคาร
  โรงงานและสิ่งปลูกสร้างเดิมที่ใช้ผลิตจอภาพ LCDs ตั้งอยู่
  ดังนั้นจึงอาจกล่าวได้ว่าบริษัทได้ใช้ประโยชน์จากสินทรัพย์ที่มีอยู่อย่างมีประสิทธิภาพสูงสุด

  นอกจากนี้ทางบริษัทยังมีโครงการที่จะขยายพื้นที่เขตปลอดอากรในอนาคต
  ซึ่งขณะนี้กำลังอยู่ระหว่างการศึกษาความเป็นไปได้ของทำเลที่ตั้งและกลุ่มลูกค้าเป้าหมาย
  อีกทั้งหากผู้บริหารเล็งเห็นถึงศักยภาพของธุรกิจที่เข้ามาเช่าพื้นที่ใน
  โครงการ บริษัทก็อาจทำการศึกษาความเป็นไปได้ในการร่วมลงทุนกับธุรกิจนั้น ๆ

  จุดเด่นของเขตปลอดอากรของบริษัทอาคารโรงงาน และสำนักงานสำเร็จรูปพร้อมใช้
  รวมถึงบริการสาธารณูปโภคที่ครบครัน
  โดยทางบริษัทได้เสนอการให้บริการอำนวยความสะดวกผู้ลงทุนเบ็ดเสร็จ (One Stop
  Service) สำหรับการนำเข้าและส่งออกในการติดต่อสำนักงานกรมศุลกากร
  นอกจากนี้การขนส่งวัตถุดิบและสินค้าของผู้เช่ายังสามารถทำได้อย่างสะดวก

  6.2 โครงการให้บริการด้านลอจิสติคส์ (Logistics) และบริการด้านศุลกากร

  บริษัทมีโครงการที่จะดำเนินธุรกิจให้บริการด้านลอจิสติคส์และบริการด้านศุลกากร
  สนับสนุนธุรกิจการขายและให้เช่า
  พื้นที่ในเขตปลอดอากร ทั้งนี้เพื่อเป็นการตอบสนองความต้องการของลูกค้าเป็นหลัก
  อย่างไรก็ตามมูลค่าการลงทุนในโครงการนี้
  บริษัทกำลังอยู่ในระหว่างการศึกษาความเป็นไปได้ของโครงการ
ส่วนที่ 2: บริษัทที่ออกหลักทรัพย์

ชื่อบริษัท : บริษัท วินโคสท์ อินดัสเทรียล พาร์ค จำกัด (มหาชน)

ประกอบธุรกิจหลัก : รับจ้างประกอบรถโกคาร์ท และจักรยาน

เลขทะเบียนบริษัท : บมจ. 113

ที่ตั้งสำนักงานใหญ่ : 105 หมู่ 3 ถนนบางนา-ตราด ตำบลท่าข้าม อำเภอบางปะกง จังหวัด
ฉะเชิงเทรา 24130

โทรศัพท์ : 0-3857-3161

โทรสาร : 0-3857-3218

ที่ตั้งสำนักงานสาขา : 99/385 หมู่ 2 ถนนแจ้งวัฒนะ แขวงทุ่งสองห้อง เขตหลักสี่ กรุงเทพฯ
10210

โทรศัพท์ : 0-2982-0002

โทรสาร : 0-2982-1181
10. การควบคุมภายใน

คณะกรรมการบริษัทได้ทำการประเมินระบบการควบคุมภายในของบริษัทแล้ว มีความเห็นว่า
บริษัทมีระบบการควบคุมภายในอย่างเพียงพอ ซึ่งสรุปได้ ดังนี้

  1. องค์กรและสภาพแวดล้อม คณะกรรมการบริษัทมีความเห็นว่า
  บริษัทมีการกำหนดเป้าหมายการดำเนินธุรกิจที่ชัดเจน และสามารถวัดผลได้
  อีกทั้งมีการจัดโครงสร้างองค์กรที่ช่วยให้ฝ่ายบริหารสามารถดำเนินงานได้อย่างมีประสิทธิภาพ
  ซึ่งมีส่วนช่วยในการสนับสนุนให้ระบบการควบคุมภายในของบริษัทดำเนินไปตามที่บริษัทมุ่งหวังได้

  2. การบริหารความเสี่ยง คณะกรรมการบริษัทมีความเห็นว่า บริษัทมีการประเมิน วิเคราะห์
  รวมทั้งมีการกำหนดบทบาทและภาระหน้าที่ของผู้บริหารทุกฝ่าย
  ในการระบุความเสี่ยงที่บริษัทประสบอยู่หรือคาดว่าจะประสบ วิเคราะห์ความเสี่ยงนั้น ๆ
  พร้อมทั้งมีการกำหนดมาตรการ ที่เหมาะสม เพื่อช่วยลดหรือป้องกันความเสี่ยงนั้นได้อย่างทันท่วงที

  3. การควบคุมการปฏิบัติงานของฝ่ายบริหาร คณะกรรมการบริษัท มีความเห็นว่า
  บริษัทได้มีการกำหนดขอบเขตอำนาจหน้าที่ของฝ่ายบริหารไว้อย่างชัดเจน
  รวมทั้งบริษัทมีการแบ่งแยกหน้าที่ความรับผิดชอบออกจากกันอย่างเด็ดขาด
  เพื่อเป็นการตรวจสอบซึ่งกันและกัน อย่างไรก็ตาม หากบริษัทมีการทำธุรกรรมกับผู้ถือหุ้นรายใหญ่
  กรรมการ ผู้บริหาร หรือผู้ที่เกี่ยวข้องกับบุคคลดังกล่าว บริษัทจะต้องมีมาตรการที่รัดกุม
  เพื่อติดตามธุรกรรมนั้นและเพื่อป้องกันการนำโอกาสหรือประโยชน์ของบริษัทไปใช้เพื่อประโยชน์ส่วนตัว
  โดยมิได้คำนึงถึงประโยชน์ของบริษัท

  4. ระบบสารสนเทศและการสื่อสารข้อมูล คณะกรรมการบริษัทมีความเห็นว่า
  บริษัทมีการจัดการด้านข้อมูลเพื่อให้ได้มาซึ่ง
  ข้อมูลที่มีคุณภาพ เหมาะสม และเพียงพอต่อการตัดสินใจของคณะกรรมการ
  รวมทั้งมีการจัดเก็บเอกสารประกอบการบันทึกบัญชีต่าง ๆ
  ไว้อย่างครบถ้วนเป็นหมวดหมู่ตามคำแนะนำของผู้สอบบัญชี
  ส่วนของรายงานการประชุมคณะกรรมการนั้น
  บริษัทได้มีการบันทึกสรุปความเห็นที่สำคัญของคณะกรรมการและมติที่ประชุมของคณะกรรมการ
  เพื่อให้บริษัทสามารถทำการปรับปรุงตามข้อเสนอแนะและแจ้งให้คณะกรรมการรับทราบในการประชุมคณะกรรมการครั้งต่อไป

  5. ระบบการติดตาม คณะกรรมการบริษัทมีความเห็นว่า
  บริษัทได้มีการติดตามผลการดำเนินงานเพื่อเปรียบเทียบกับเป้าหมายการดำเนินธุรกิจที่ตั้งไว้
  และบริษัทยังมีนโยบายให้ฝ่ายบริหารต้องรายงานต่อคณะกรรมการบริษัทโดยพลัน
  เมื่อเกิดเหตุการณ์ทุจริต มีการปฏิบัติที่ฝ่าฝืนกฎหมายหรือมีการกระทำที่ผิดปกติอื่นใด
  ซึ่งอาจส่งผลกระทบต่อชื่อเสียงและฐานะการเงินของบริษัทอย่างมีนัยสำคัญ
8.  โครงสร้างเงินทุน

    1.  โครงสร้างเงินทุน

ทุนจดทะเบียนของบริษัท ณ วันที่ 31 ธันวาคม 2548 เท่ากับ 367,208,910 บาท
โดยเป็นหุ้นสามัญจำนวน 367,208,910 หุ้น มูลค่าหุ้นที่ตราไว้หุ้นละ 1 บาท
ซึ่งประกอบด้วยทุนจดทะเบียนเรียกชำระแล้วจำนวน 350,234,340 หุ้น มูลค่า 350,234,340
บาท และหุ้นสามัญรองรับการแปลงสภาพของใบสำคัญแสดงสิทธิในการซื้อหุ้นสามัญของบริษัทจำนวน
16,974,570 หุ้น

บริษัทมีพันธะผูกพันในการออกหุ้นสามัญในอนาคตเท่ากับ 16,974,570 หุ้น
เพื่อรองรับการใช้สิทธิของผู้ถือใบสำคัญแสดงสิทธิในการซื้อหุ้นสามัญของบริษัทจำนวน 63,220,000
หน่วย โดยมีอัตราการใช้สิทธิเท่ากับใบสำคัญแสดงสิทธิ 1 หน่วย ต่อ หุ้นสามัญ 0.2685 หุ้น
ที่ราคาใช้สิทธิ 1 บาทต่อหุ้น ใบสำคัญแสดงสิทธิมีอายุ 10 ปี โดยมีวันกำหนดการใช้สิทธิครั้งสุดท้าย
วันที่ 30 มิถุนายน 2551

2.  ผู้ถือหุ้น

  รายชื่อกลุ่มผู้ถือหุ้นที่ถือหุ้นสูงสุด 10 รายแรก ณ วันที่ 26 มกราคม 2549
  (วันปิดสมุดทะเบียนผู้ถือหุ้นครั้งล่าสุด)

  มีดังนี้

  --------- ----------------- --------------------- ---------------- ------------
  ชื่อผู้ถือหุ้น                                           จำนวนหุ้น          %

  1.        กลุ่มตระกูลวงศ์สวัสดิ์                         197,423,531      56.37%

            นางสุนิสา           ปฐมพฤกษ์               94,031           0.03%

            น.ส. ชยาภา        วงศ์สวัสดิ์               70,908,594       20.25%

            น.ส. ชินณิชา        วงศ์สวัสดิ์               58,806,478       16.79%

            นายยศชนัน          วงศ์สวัสดิ์               67,614,428       19.31%

  2.        กลุ่มนายสุรสิทธิ์                             60,031,754       17.14%
            และนายวิสาล                                               

            นายสุรสิทธิ์          ติยะวัชรพงศ์             28,723,219       8.20%

            นายวิสาล           นีรนาทโกมล             31,308,535       8.94%

  3.        น.ส. อัญชุลี         ทรัพย์นุ่ม                5,689,050        1.62%

  4.        กลุ่มที่ 4                                  4,600,900        1.31%

            น.ส.อรพรรณ        จารุมนต์                2,500,000        0.71%

            น.ส.ธราพันธ์        จารุมนต์                2,100,900        0.60%

  5.        น.ส.นฤมล          นววัฒนทรัพย์             4,472,900        1.28%

  6.        นายทรงยศ          สำรวยแสง              3,274,500        0.93%

  7.        น.ส.เพ็ญศรี         รัตนสุนทรากุล            3,000,000        0.86%

  8.        บริษัท ไทยเอ็นวีดีอาร์                        2,632,442        0.75%
            จำกัด                                                     

  9.        นางจันทนา          รุ่งธนเกียรติ             2,000,000        0.57%

  10.       นายจิรศักดิ์          กำแหงปฏิยุทธ์            1,960,000        0.56%

            อื่น ๆ                                    65,149,263       18.60%

            รวมจำนวนหุ้น                              350,234,340      100.00%
  --------- ----------------- --------------------- ---------------- ------------

3.  นโยบายการจ่ายเงินปันผล

บริษัทมีนโยบายในการจ่ายเงินปันผลในอัตราร้อยละ 30 ของกำไรสุทธิ
ในช่วงเวลาที่เหมาะสมกับสภาวะทางธุรกิจของบริษัท เช่น สถานภาพทางการเงิน
ความพร้อมและโอกาสสำหรับการลงทุนเพื่อเพิ่มมูลค่าให้กับผู้ถือหุ้นของบริษัท
แบบ 56-1

[]

บริษัท วินโคสท์ อินดัสเทรียล พาร์ค จำกัด (มหาชน)

แบบแสดงรายการข้อมูลประจำปี

สิ้นสุด ณ วันที่ 31 ธันวาคม 2548

สารบัญ

หน้า

ส่วนที่ 1 : ข้อมูลสรุป (Executive Summary) ส่วนที่ 1 หน้าที่ 1

ส่วนที่ 2 : บริษัทที่ออกหลักทรัพย์ ส่วนที่ 2 หน้าที่ 1

1.  ปัจจัยความเสี่ยง ส่วนที่ 2 หน้าที่ 2

2.  ลักษณะการประกอบธุรกิจ ส่วนที่ 2 หน้าที่ 4

3.  การประกอบธุรกิจของแต่ละสายผลิตภัณฑ์ ส่วนที่ 2 หน้าที่ 7

4.  การวิจัยและพัฒนา ส่วนที่ 2 หน้าที่ 12

5.  ทรัพย์สินที่ใช้ในการประกอบธุรกิจ ส่วนที่ 2 หน้าที่ 13

6.  โครงการในอนาคต ส่วนที่ 2 หน้าที่ 14

7.  ข้อพิพาททางกฎหมาย ส่วนที่ 2 หน้าที่ 15

8.  โครงสร้างเงินทุน ส่วนที่ 2 หน้าที่ 17

9.  การจัดการ ส่วนที่ 2 หน้าที่ 19

10. การควบคุมภายใน ส่วนที่ 2 หน้าที่ 34

11. รายการระหว่างกัน ส่วนที่ 2 หน้าที่ 35

12. ฐานะการเงินและผลการดำเนินงาน ส่วนที่ 2 หน้าที่ 38

13. ข้อมูลอื่นที่เกี่ยวข้อง ส่วนที่ 2 หน้าที่ 49

ส่วนที่ 3 : การรับรองความถูกต้องของข้อมูล ส่วนที่ 3 หน้าที่ 1

เอกสารแนบ 1 : รายละเอียดเกี่ยวกับผู้บริหารและผู้มีอำนาจควบคุมของบริษัท

เอกสารแนบ 2 : รายละเอียดเกี่ยวกับกรรมการของบริษัทย่อยและบริษัทร่วม
ส่วนที่ 1: ข้อมูลสรุป (Executive Summary)

บริษัท วินโคสท์ อินดัสเทรียล พาร์ค จำกัด (มหาชน) (“บริษัท”) เดิมชื่อ บริษัท เคพโทรนิค
อินเตอร์เนชั่นแนล (ประเทศไทย) จำกัด (มหาชน) ณ วันที่ 31 ธันวาคม 2548 มีทุนจดทะเบียน
367.21 ล้านบาท และมีทุนที่ออกจำหน่ายและชำระเต็มมูลค่าแล้ว 350.23 ล้านบาท
เดิมประกอบธุรกิจผลิตและส่งออกจอภาพคอมพิวเตอร์ จอภาพ LCD TV
ภายใต้เครื่องหมายการค้าของลูกค้า (OEM – Original Equipment Manufacturing)
และได้หยุดดำเนินธุรกิจในปี 2546 และลดจำนวนพนักงานลงเป็นจำนวนมาก
เนื่องจากปริมาณความต้องการของตลาดไม่เพียงพอ

ในวันที่ 27 พฤศจิกายน 2546
ตลาดหลักทรัพย์แห่งประเทศไทยได้จัดให้บริษัทเข้าอยู่ในกลุ่มบริษัทที่อยู่ระหว่างการฟื้นฟูกิจการ
และระงับการซื้อขายหลักทรัพย์ของบริษัท

ในเดือนพฤษภาคม 2547 บริษัทได้มีการเปลี่ยนแปลงกลุ่มผู้ถือหุ้น กรรมการ และผู้บริหาร
โดยผู้ถือหุ้นใหญ่ของบริษัทประกอบด้วย 2 กลุ่มคือ กลุ่มตระกูลวงศ์สวัสดิ์ และกลุ่มนายสุรสิทธ์
ติยะวัชรพงศ์และนายวิสาล นีรนาทโกมล และได้เปลี่ยนการดำเนินธุรกิจหลัก
เป็นการรับจ้างประกอบรถโกคาร์ท และจักรยาน และการขายหรือให้เช่าพื้นที่ในเขตปลอดอากร
โดย เริ่มมีรายได้จากการดำเนินธุรกิจรับจ้างประกอบรถโกคาร์ท และรถจักรยาน ในไตรมาสที่ 4
ปี 2547 แทนการรับจ้างผลิตจอภาพ LCDs เพื่อเป็นแหล่งรายได้หลักของบริษัท

เดือนมีนาคม 2548 บริษัทเริ่มมีรายได้จากการให้เช่าพื้น และต่อมาในวันที่ 30 มิถุนายน 2548
กรมศุลกากรได้อนุมัติให้บริษัทเปิดดำเนินการเขตปลอดอากรเพื่อการพาณิชยกรรม
และอุตสาหกรรมอย่างเป็นทางการ โดยใช้ชื่อว่า “เขตปลอดอากร วินโคสท์” ตั้งอยู่ที่เลขที่ 105
หมู่ 3 ถนนบางนา-ตราด ตำบลท่าข้าม อำเภอบางปะกงจังหวัดฉะเชิงเทรา
ซึ่งมีพื้นที่ในเขตปลอดอากรให้เช่ารวมทั้งสิ้น 38,566 ตรม. และไตรมาสที่ 3 ปี2548
บริษัทได้หยุดดำเนินธุรกิจรับจ้างประกอบรถจักรยานและรถโกคาร์ท โดย ณ วันที่ 31 ธันวาคม
2548 มีลูกค้าเช่าพื้นที่แล้วประมาณร้อยละ 70 ของพื้นที่ให้เช่าทั้งหมด

วันที่ 6 ธันวาคม 2548
ตลาดหลักทรัพย์แห่งประเทศไทยได้ประกาศย้ายหลักทรัพย์ของบริษัทออกจากหมวดฟื้นฟูกิจการ
ไปยังหมวดอุตสาหกรรมปติ กลุ่มอุตสาหกรรมอสังหาริมทรัพย์และก่อสร้าง
ในหมวดพัฒนาอสังหาริมทรัพย์ เนื่องจากบริษัทมีส่วนของผู้ถือหุ้นเป็นบวก
และมีกำไรสุทธิจากการดำเนินปกติ 3 ไตรมาสติดต่อกัน
และอนุญาตให้ทำการซื้อขายหลักทรัพย์ตั้งแต่วันที่ 16 ธันวาคม 2548

ณ วันที่ 26 มกราคม 2549 บริษัทมีกลุ่มผู้ถือหุ้นรายใหญ่ 2 กลุ่ม คือ กลุ่มตระกูลวงศ์สวัสดิ์
และกลุ่มนายสุรสิทธ์ ติยะวัชรพงศ์ และนายวิสาล นีรนาทโกมล โดยถือหุ้นในสัดส่วนร้อยละ 56.37
และ 17.14 ของทุนจดทะเบียนเรียกชำระแล้วของบริษัท ตามลำดับ

นอกจากธุรกิจขายหรือให้เช่าพื้นที่ในเขตปลอดอากร
บริษัทกำลังอยู่ในขั้นตอนศึกษาถึงโอกาสและความเป็นไปได้ของธุรกิจต่อเนื่อง (Vertical
Integration) เพื่อครอบคลุมการให้บริการของบริษัท
โดยเน้นการพัฒนาอสังหาริมทรัพย์เพื่อการพาณิชยกรรม และอุตสาหกรรมในรูปแบบอื่น
นอกเหนือจากเขตปลอดอากร เช่น นิคมอุตสาหกรรม เขตส่งเสริมอุตสาหกรรม
และคลังสินค้าทัณฑ์บน และการเป็นผู้ให้บริการด้านโลจิสติกส์ (Logistics) แบบครบวงจร
เพื่อสนับสนุนและรองรับความต้องการของลูกค้าซึ่งอยู่ระหว่างการศึกษาความเป็นไปได้
เอกสารแนบ 2

2. ข้อมูลการดำรงตำแหน่งของผู้บริหาร และผู้มีอำนาจควบคุม มีดังนี้

  -------------- --------------- ---------------------- ------------------
                 รายชื่อบริษัท       บริษัท                   บริษัทย่อย

  รายชื่อ                          บมจ. วินโคสท์ อินดัสเทรียล  บริษัท วินโคสท์ เซอร์วิส
                                 พาร์ค                   จำกัด

  1. นายประสิทธิ์   ดำรงชัย          C                      -

  2. นายภัทรลาภ   ทวีวงศ์ ณ อยุธยา   //, /                  P

  3. นางสาวชินณิชา วงศ์สวัสดิ์         //, /                  //

  4. นายวิสาล     นีรนาทโกมล       //, /                  //

  5. นายปิยะชัย    สุทธิแช่ม          //                     -

  6. นายวัฒนา     สุภรณ์ไพบูลย์       //                     -

  7. นางภัทิรา     วงษ์สำราญ        //, /                  //

  8. พลเอกวิชา    เตชะวณิชย์        ///, X                 -

  9. นายสุรชัย     โฆษิตเสรีวงค์      ///, X                 -

  10. นายปรีดี     พันธุ์ประสิทธิ์       ///, X                 -

  11. นายบุญวุฒิ    รัตรสาร          *                      -

  12. นายนพพงศ์   อุรัจนานนท์        *                      -

  13.            สันตะบุตร         *                      -
  นายเกียรติพงษ์                                           

  14. นายสุวัจ     ตัณฑ์กำเนิด        *                      -
  -------------- --------------- ---------------------- ------------------

หมายเหตุ : 1. สัญลักษณ์ตำแหน่งของผู้บริหาร

C = ประธานกรรมการ P = ประธานกรรมการบริหาร / = กรรมการบริหาร // = กรรมการ

/// = กรรมการอิสระ X = กรรมการตรวจสอบ * = ผู้บริหาร
6. โครงการในอนาคต

บริษัทมีโครงการที่จะดำเนินธุรกิจให้บริการด้านโลจิสติกส์ (Logistics) และบริการด้านศุลกากร
สนับสนุนธุรกิจการขายและให้เช่าพื้นที่ในเขตปลอดอากร
ทั้งนี้เพื่อเป็นการตอบสนองความต้องการของลูกค้าเป็นหลัก

ทั้งนี้ บริษัทกำลังอยู่ในระหว่างการศึกษาถึงโอกาส และความเป็นไปได้ของธุรกิจต่อเนื่อง
(Vertical Integration) เพื่อครอบคลุมการให้บริการที่มากยิ่งขึ้น
โดยธุรกิจที่บริษัทได้ให้ความสนใจ มีดังนี้

1)  การพัฒนาพื้นที่เพื่อขายหรือให้เช่าในรูปแบบอื่น นอกเหนือจากพื้นที่เขตปลอดอากร เช่น
    นิคมอุตสาหกรรม เขตส่งเสริมอุตสาหกรรม และคลังสินค้าทัณฑ์บน เป็นต้น
    หากแต่จะยังเน้นการพัฒนาในรูปแบบของการพัฒนาอสังหาริมทรัพย์เพื่อการพาณิชยกรรม
    และอุตสาหกรรม

2)  การเป็นผู้ให้บริการด้านโลจิสติกส์ (Logistics) แบบครบวงจร
    เพื่อสนับสนุนและรองรับความต้องการของลูกค้าที่อยู่ระหว่างการศึกษาความเป็นไปได้
ส่วนที่ 2: บริษัทที่ออกหลักทรัพย์

ชื่อบริษัท : บริษัท วินโคสท์ อินดัสเทรียล พาร์ค จำกัด (มหาชน)

ประกอบธุรกิจหลัก : รับจ้างประกอบรถโกคาร์ทและจักรยาน
(บริษัทได้หยุดการให้บริการรับจ้างประกอบรถโกคาร์ท ตั้งแต่ไตรมาสที่ 3 ปี 2548
เนื่องจากบริษัทได้ดำเนินโครงการ “เขตปลอดอากร วินโคสท์” อย่างเป็นทางการแล้ว
และจำเป็นจะต้องนำพื้นที่อาคารโรงงานมาปรับปรุง เพื่อดำเนินการให้เช่าต่อไป
ในปัจจุบันบริษัทดำเนินธุรกิจการให้เช่าพื้นที่ในเขตปลอดอากร

เลขทะเบียนบริษัท : บมจ. 113 หรือ เลขที่ 0107536000391

ที่ตั้งบริษัท : 105 หมู่ 3 ถนนบางนา-ตราด (ก.ม.52) ตำบลท่าข้าม อำเภอบางปะกง
ฉะเชิงเทรา 24130

โทรศัพท์ : 0-3857-3161-3

โทรสาร : 0-3857-3218

Website : www.wyncoast.com